open-index/open-wikipedia-markdown huggingface dataset:
Romelli antrodiell

**Romelli antrodiell** (*Antrodiella romellii*) on kandseente hulka kuuluv seeneliik.

Seen kasvab lehtpuu lamatüvel. Ta sai nime Rootsi mükoloogi Lars Romelli järgi.

## Välislingid
* Romelli antrodiell andmebaasis eElurikkus
Mittenjuutonvoolis

**Mittenjuutonvoolis** (inglise keeles *non-Newtonian fluid*) on füüsika ja keemia mõiste. Tegemist on voolisega (vedelik või gaas), mille dünaamiline viskoossus muutub nihkepinge funktsioonina, isegi kui rõhk ja temperatuur jäävad konstantseks. Lihtsamalt öeldes on mittenjuutonvoolis voolis, mis ei järgi Newtoni viskoossusseadust.

Eelkõige võib mittenjuutonvooliste viskoossus muutuda jõu mõjul. Näiteks ketšup muutub raputamisel vedelamaks ja on seega mittenjuutonvoolis (**mittenjuutonvedelik**). Paljud soolalahused ja sulapolümeerid ei ole njuutonvedelikud, nagu ka paljud üldlevinud ained, näiteks nagu hambapasta, värv, veri, sulavõi ja šampoon.

Mõnel juhul sõltub mittenjuutonvoolise viskoossus ka ajast.

## Vaata ka
*Njuutonvoolis

## Viited
Operatsioon Goranboy

**Operatsioon Goranboy** Aserbaidžaani vägede suurpealetung 1992. aasta suvel, mille eesmärk oli võtta oma kontrolli alla kogu Mägi-Karabahh ning teha lõpp Mägi-Karabahhi Vabariigile. Operatsiooni loetakse Aserbaidžaani jaoks edukaks ning selle lõpus oli aserite käes suurim ala kuueaastase Mägi-Karabahhi sõja jooksul.

Hiljem õnnestus Armeenia vägedel rünnak tagasi lüüa ning suurem osa kaotatud aladest taasvallutada.

## Vaata ka
* Ağdami lahing
* Kəlbəcəri lahing
Kuldrannake (näidend)

**"Kuldrannake"** on Nikolai Baturini 1986. aasta biograafiline näidend kirjanik Ado Reinvaldi elust.

Näidendit on mängitud Väino Uibo lavastuses Ugala teatris Viljandis.

## Viited
Skratten

**Skratten** on Eesti ansambel, mis sündis Häädemeestel aastal 2002.

Ansambli lõid koolivennad Andres, Kaido, Raido ja Jaak ning algselt oli selle nimi KarnaK.

Peagi liitus bändiga kogenum trummar Tenno ja Jaak sai keskenduda „laulmisele“. Sündis nende esimene omalooming nimega „Urumun**id“ – teos, millest väljaspool Häädemeestet keegi päris hästi aru pole saanud. Aga see haarab kuulajaid tänaseni valimatult. Pärast seda valiti bändi nimeks Skratten. Rootsikeelne sõna mitmuses, mis tähendab naeru. "Olime lapsed, aga kasvasime suureks," ütlevad bändi liikmed.

Nagu paljude koolibändidega, hajus ka Skratteni aktiivsus, kui liikmed mööda maailma laiali lendasid. Ainus erand oli Skratten Drum Project, mis jätkas rivitrummimuusika viljelemist.

2024. aastal tõi Häädemeestel toimunud „Meeletu Rock“ üritus bändi taas kokku. Elu oli toonud bändiliikmetele küpsuse ja sõnumid, mida muusikas väljendada. Uue koosseisuga liitusid Rauno ja Sandra, kes tõid bändi uut naeratavat folgilikku värvi. Skratten sai uue hingamise bandžo, viiuli, kandle ja koorimuusikaga. 

Nii sündis bändi esikalbum "Taivatähed". Seal on ühendanud vana ja uut, helget ja karmi, kiiret ja kulgevat, luulet ja laulu. See algab Kaie Mihkelsoni loetud looga sellest, kuidas meie esivanemad kunagi meie maale sammusid. Ja kõik sealt edasi on juba teie ettekujutuse sisustada.

## Koosseis
Bändi praegused liikmed: 

* Jaak "Angus" Aasma (vokaal)
* Kaido Künnapas (kitarr)
* Raido Linkmann (kitarr)
* Rünno Lilleste (basskitarr)
* Rauno Pella (trummid)
* Sandra Helena Valdma (viiul)

Talveunes liikmed: 

* Andres Trei
* Tenno Männik

## Stuudioalbumid
* 2025: debüütalbum "Taivatähed"

## Viited
Servtarjak

**Servtarjak** (*Emmia latemarginata*) on *[[Irpicaceae]]* sugukonda kuuluv seeneliik.

## Välislingid
* Servtarjak andmebaasis eElurikkus
Häälnäitlemine

**Häälnäitlemine** on tehnika, kus tegelase või informatsiooni edastamiseks kasutatakse häält. Seda kasutatakse filmis, teatris, televisioonis, raadios, reklaamides, kuuldemängudes, audioraamatutes, videomängudes, animatsioonis. Dublaaž ja häälnäitlemine pole sama. Dubleerimise korral asendatakse lähtekeelne kõne sihtkeelsega, mille juures ei tohi algmaterjali sisu muuta.

## Ajalugu

Tavaliselt arvatakse, et esimese häälekandja lõi Walt Disney Miki-Hiire jaoks filmis "Steamboat Willie". Kuigi see juhtus 1928. aastal, tehti tegelikkuses esimene ülehäälesitus 1900. aastal! See ajalooline esimene kuulub Kanada leiutajale Reginald Fessendenile. Ta oli vaimustuses Alexander Graham Belli uuest seadmest, telefonist, ja otsustas luua viisi kaugsuhtluseks ilma juhtmeteta. "Traadita ühenduse!" algus.

1900. aastal, töötades Ameerika Ühendriikide ilmabüroos, salvestas Fessenden esimese hääle: ilmateate. Kõige tuntum häälenäitleja maailmas on Mel Blanc, "Tuhande hääle mehena" tuntud näitlejat peetakse kõige viljakamaks näitlejaks, kes on kunagi Hollywoodis töötanud ja kellel on rohkem kui tuhandet filmikaarti. Ta töötas välja ja esitas ligi 400 erineva iseloomuga häält täpselt ja ainulaadselt väljendusrikka hääleulatusega. Tegelased, kellel ta on hääle andud, on Porky Pig, Bugs Bunny, Daffy Duck, Elmer Fudd, Tweety Bird, Sylvester kass, Wile E. Coyote, The Roadrunner, Yosemite Sam, Sam lambakoer, Taz Tazmanian Devil, Speedy Gonzales, Marvin marslane, Foghorn Leghorn, Pepé la Pew, Koer Charlie, Blacque Jacque Blanc andis teiste seas häält Shellacque'ile, Pussyfootile, Private Snafule.

## Häälnäitlemine Eestis
1958. aastal valmis esimene Eesti nukufilm “Peetrikese unenägu”. Selle lavastas Elbert Tuganov, kes on ka selle žanri rajaja Eestis. Selles andis peategelasele hääle Toomas Niit.

## Viited
Holograafilise braani gravitatsioon

**Holograafilise braani gravitatsioon** on kosmoloogiline mudel, mille esitasid Piret Kuusk ja Margus Saal 2004. aastal ajakirjas General Relativity and Gravitation avaldatud teadusartiklis "A cosmological model of holographic brane gravity".

Holograafilise braani gravitatsioon on komoloogiline stsenaarium, kus kaks braani (A ja B) liiguvad viiemõõtmelises ruumis. Nagu ekpürootiliste ja uuestisündinud braanimaailma mudelite puhul, on võimalik, et braanid põrkuvad. 

Energia-impulsi tensor kirjeldab täiuslikku barotroopset voolist A-braanil ja fenomenoloogilist ajast sõltuvat "kosmoloogilist konstanti" B-braanil. A-braan identifitseeritakse meie universumiga ja analüüsitakse selle kosmoloogilist evolutsiooni homogeense ja isotroopse braani lähendamisel. Radiooni (braani skalaarväli) dünaamika sisaldab teavet braanide õige kauguse kohta. 

On näidatud, et de Sitteri tüüpi lahendused saadakse braanimaailma hilise evolutsiooni jaoks ja praegu eeldatakse kiirendavat käitumist.

## Viited
Sokoli rajoon

**Sokoli rajoon** on 2. järgu haldusüksus (rajoon) Venemaal Vologda oblastis. Asub oblasti keskosas.

Rajooni keskuseks on Sokolii linn. 2023. aastal oli rajoonis 45 129 elanikku.

Sokoli rajoon moodustab 1 kohaliku omavalitsuse: Sokoli munitsipaalringkonna. Halduslikult jaguneb 12 külanõukoguks ja 2 linnaks.

## Viited
Ekpürootiline universum

**Ekpürootiline universum** on varajase universumi kosmoloogiline mudel, mis selgitab kosmose mastaapse struktuuri päritolu. Mudel on lisatud ka tsüklilise universumi teooriasse, mis pakub välja täieliku kosmoloogilise ajaloo, see tähendab, et mitte ainult mineviku, vaid ka tuleviku.

Algset ekpürootilist mudelit tutvustasid Justin Khoury, Burt Ovrut, Paul Steinhardt ja Neil Turok 2001. aastal.

Teooria käsitleb põhiküsimust, mille Suure Paugu inflatsioonimudel jätab vastuseta: "Mis juhtus enne Suurt Pauku?" Ekpürootilise teooria kohaselt on seletus see, et Suur Pauk oli tegelikult suur põrgatus (*bounce*), üleminek eelmiselt kokkutõmbumise epohhilt praegusele laienemise epohhile. Meie universumit kujundanud võtmesündmused leidsid aset enne põrget ja tsüklilises versioonis põrkub universum korrapäraste ajavahemike järel.

## Viited
Tsükliline mudel

**Tsükliline mudel** (ka *võnkuv mudel*) on kosmoloogiline mudel, mille kohaselt universum eksisteerib lõputult ja läbib lõpmatult korduvaid tsükleid.

Selliseid mudeleid on mitmeid ja nad konkureerivad praeguse kosmoloogia standardmudeliga, mille kohaselt universum, sealhulgas ruum, aeg ja aine, tekkisid Suures Paugus eimillestki. 

Populaarses teaduskirjanduses nimetatakse tsüklilist mudelit ka **tsükliliseks universumiks**.

## Suur Põrge

Suure Põrke mudeli kohaselt läbib universum lõpmatult vahelduva kokkutõmbumise (Suur Kollaps) ja paisumise tsükli.

## Konformne tsükliline kosmoloogia
Roger Penrose'i mudeli järgi jätkab universum paisumist, kuni kogu aine laguneb ja muutub valguseks. See keskkond, kus miski ei ole omavahel ajas ega ruumis seotud, toodab uue "Suure Paugu".

## Steinhardti-Turoki mudel

Füüsikud Paul Steinhardt ja Neil Turok esitasid teesi, et meie universum tekkis kahe universumi kokkupõrkest, braanide kokkupõrkest. Sellega laiendasid nad oma ekpürootilist mudelit.

## Baumi-Framptoni mudel
Selle muu hulgas Paul Framptoni pakutud mudeli järgi toimub vahetult enne Suurt Rebenemist tagasikäik ja universum sünnib uuesti.
Forsmarki kasutatud tuumakütuse lõpphoidla

**[[Forsmark]]<nowiki/>i rajatav kasutatud radioaktiivsete jäätmete lõõladestus hoidla** käitlemise ettevõte Svensk Kärnbränslehantering AB võib 
alustada ettevalmistavaid töid kasutatud tuumkütuse lõpphoidla rajamiseks aastal
Forsmarkis ja Oskarshamnis asuva kapseldamisrajatise ehitustöid pärast seda, kui Rootsi 
maa- ja keskkonnakohus andis keskkonnaloa. 
rajatiste ehitamiseks ja käitamiseks.

SKB võib lõpphoidlasse, umbes 500 meetri sügavusele, ladustada umbes 6000 kanistrits umbes 12 000 tonni tuumajäätmeid.

## Viited
Vologda rajoon

**Vologda rajoon** on 2. järgu haldusüksus (rajoon) Venemaal Vologda oblastis. Piirneb lõunas Jaroslavli oblastiga. Selle keskuseks on Vologda linn.

Rajoon moodustab ühe kohaliku omavalitsuse üksuse, Vologda munitsipaalringkonna, mis jaguneb 23 külanõukoguks.

2023. aasta seisuga oli rajoonis 52 745 elanikku.

## Viited

## Välislingid
Kitšmengski Gorodoki rajoon

**Kitšmengski Gorodoki rajoon** on 2. järku haldusüksus (rajoon) Venemaal Vologda oblasti idaosas. Piirneb idas Kirovi oblastiga ja kagus Kostroma oblastiga. Halduskeskus on Kitšmengski Gorodoki küla.

Rajoon moodustab ühe kohaliku omavalitsusüksuse, Kitšmengski Gorodoki munitsipaalringkonna, ja jaguneb halduslikult 17 külanõukoguks. 

## Viited
Veliki Ustjugi rajoon

**Veliki Ustjugi rajoon** on 2. järku haldusüksus (rajoon) Venemaal Vologda oblasti idaosas. Piirneb Kirovi oblastiga idas ja kagus  ning Arhangelski oblastiga põhjas. Halduskeskus on Veliki Ustjugi linn.

Rajoon moodustab ühe kohaliku omavalitsusüksuse, Veliki Ustjugi munitsipaalringkonna, ja jaguneb halduslikult 20 külanõukoguks ning 1 linnaks. 

2023. aastal oli rajoonis 49 825 elanikku.

## Viited
Rudolph A. Marcus

**Rudolph Arthur Marcus** (sündinud 21. juulil 1923 Montréalis) on Kanadast pärit ameerika füsikokeemik.

Ta on lõpetanud 1943. aastal Montréalis McGilli Ülikooli bakalaureusekraadiga keemias ja kaitsnud 1946. aastal samas keemiaalase doktoritöö.

Marcus sai USA kodakondsuse 1958. aastal. Ta on olnud Illinoisi Ülikooli (1964–1978) ja California Tehnoloogiainstituudi (1978–2013) keemiaprofessor.

## Teadustöö
Aastatel 1956–1965 töötas Rudolph Marcus välja teooria elektronide ülekande kohta lahuses olevate molekulide vahel. Teooria võtab arvesse muutusi reageerivate molekulide ja lahusti molekulide struktuuris. Molekulaarsüsteemi energia muutuste põhjal saab arvutada keemiliste reaktsioonide kiiruse.

1992. aastal pälvis ta Nobeli keemiaauhinna panuse eest elektronide ülekandereaktsioonide teooriasse keemilistes süsteemides.

## Tunnustus
*1970 – valiti USA Rahvusliku Teaduste Akadeemia liikmeks
*1987 – valiti Londoni Kuningliku Seltsi välisliikmeks
*1989 – National Medal of Science
*1992 – Nobeli keemiaauhind
*1993 – valiti Kanada Kuningliku Seltsi välisliikmeks
*1998 – valiti Hiina Teaduste Akadeemia välisliikmeks
*2010 – valiti Academia Sinica välisliikmeks

## Avalikke loenguid
Marcus on pidanud arvukalt avalikke loenguid, viimati 2023. aastal:
*2023 – "Application of Electron Transfer Theory to Group Transfers in Biological Motors: Single Molecule Experiments" (kvantbioloogiaalasel Gordoni teaduskonverentsi eelüritusel) 
*2023 – "Theory Guided by Experiment and by Connecting the Dots" (California Tehnoloogiainstituudis toimunud Rudy Marcuse 100. sünniaastapäeva sümpoosionil)

## Publikatsioone
Marcus jätkab viljakat teadustegevust ka kõrges eas. Ainuüksi pärast 2013. aastat on ta olnud kaasautor paarikümnes teadusartiklis, mis on ilmunud sellistes ajakirjades nagu Proceedings of the National Academy of Sciences of the United States of America, Applied Physics Letters, Nature Communications, The Journal of Physical Chemistry A ja Physical Chemistry Chemical Physics.

Viimati (2024) ilmunud artikkel: 
*K. Niu, H.-F. Wang, R. A. Marcus (2024). "Sum rule comparison of narrowband and broadband sum frequency generation spectra and comparison with theory". Proc. Nat. Acad. Sci., USA, 121 (19), 1-8, doi:10.1073/pnas.240550121.
 
## Viited
Francisco Conceição

**Francisco Fernandes da Conceição** (; sündinud 14. detsembril 2002) on Portugali jalgpallur, kes mängib ründajana Serie A klubi Juventus, laenul Primeira Liga klubist Porto ja Portugali koondis.

## Saavutused

## Viited

## Välislingid
Pierre Kalulu

**Pierre Kazeye Rommel Kalulu Kyatengwa** (sündinud 5. juunil 2000) on Prantsusmaa jalgpallur, kes mängib kaitsjana Juventuses, kus on 2024. aastast laenul AC Milanist. Olles mänginud suurema osa oma noormängija karjäärist paremkaitsjana, hakkas ta karjääri edenedes mängima keskkaitses.

## Saavutused
**AC Milan**
* Serie A: 2021–22

## Välislingid
Nicolò Fagioli

**Nicolò Fagioli** (sündinud 12. veebruaril 2001 Piacenzas) on Itaalia jalgpallur, kes mängib poolkaitsjana Itaalia kõrgliiga klubis Fiorentina.

Hooajal 2022/23 valiti ta Torino Juventuses mängides Itaalia kõrgliiga hooaja parimaks alla 23-aastaseks mängijaks.

## Saavutused
;Juventus
*Supercoppa Italiana: 2020
Lõhnav kobarheinik

**Lõhnav kobarheinik** (*Calocybe gangraenosa*) on šampinjonilaadsete seltsi kobarheinikuliste sugukonda võluheiniku perekonda kuuluv liik seeni.

Seen on maheda maitsega ja mustub katsudes või lõigates.

## Välislingid
* Lõhnav kobarheinik andmebaasis eElurikkus
Kvantbioloogia

**Kvantbioloogia** on kvantmehaanika ja teoreetilise keemia rakenduste uurimine bioloogia aspektidest lähtuvalt, mida ei saa täpselt kirjeldada klassikaliste füüsikaseadustega. Võib ka öelda, et kvantbioloogia käsitleb kvantide mõju organismi elusrakkudele ning uurib energeetilisi protsesse ja muutusi, mis võivad toimuda aatomite ja molekulide piirkonnas.

Paljud bioloogilised protsessid hõlmavad energia muundamist vormideks, mis on kasutatavad keemilisteks muundamisteks ja on olemuselt kvantmehaanilised. Sellised protsessid hõlmavad keemilisi reaktsioone, valguse neeldumist, ergastatud elektrooniliste olekute moodustumist, ergastusenergia ülekandmist ning elektronide ja prootonite (vesinikioonide) ülekandmist keemilistes protsessides, nagu fotosüntees, haistmine ja rakuhingamine.

## Viited
Tallinna Linnaarhiivi väljaanded

**Tallinna Linnaarhiivi väljaanded** oli Tallinna Linnaarhiivi poolt aastatel 1923–1939 välja antud ajalooalane jätkväljaanne.

## Vaata ka
*Tallinna Linnaarhiivi toimetised
*Tallinna Linnamuuseumi Toimetised

## Viited

## Kirjandus
* Nr. 1: Eestikeelsed palved Kullamaalt : (Vanemad Eesti kiri mälestusmärgid) = Estnische Gebete aus Goldenbeck : (Die ältesten estnischen Schriftdenkmäler), Toimetanud Paul Johansen. Tallinn, 1923, 16 lk.
* Nr. 2: Vanem Tallinna Jaani haigemaja vakuraamat 1435–1507 = Das älteste Wackenbuch des Revaler St. Johannis-Siechenhauses. Toimetanud Paul Johansen. Tallinn, 1925, XIX, 92 lk. 
* Nr. 3: Tallinna vanimad linna arveraamatud 1363–1374 = Die ältesten Kämmereibücher der Stadt Reval 1363–1374. Toimetanud Otto Greiffenhagen. Tallinn, 1927, 116 lk
* Nr. 4: Katkendid Tallinna esimestest turberaamatutest 1365–1458 = Revaler Geleitsbuch-Bruchstücke 1365–1458. Toimetanud Paul Johansen. Tallinn, 1929, XXXIX, 96 lk
* Nr. 5: Tallinna pärgamentne rendiseraamat 1382–1518 = Das Revaler Pergament Rentenbuch 1382–1518. Toimetanud Artur Plästerer. Tallinn, 1930, XXIV, 482 lk
* Nr. 6: Tallinna kodanikkuderaamat 1409–1624 = Das Revaler Bürgerbuch 1409–1624. Toimetanud Otto Greiffenhagen. Tallinn, 1932, XIV, 174 lk
* Nr. 7: Tallinna kodanikkuderaamat 1624–1690 ühes jätkuga kuni 1710-ni = Das Revaler Bürgerbuch 1624–1690 nebst Fortsetzung bis 1710. Toimetanud Georg Adelheim. Tallinn, 1933, XIII, 190 lk
* Nr. 8: Tallinna märkmeteraamatud 1333–1374 = Libri de diversis articulis 1333–1374. Toimetanud Paul Johansen. Tallinn, 1935, LIV, 120 lk
* Nr. 9: Tallinna turberaamat 1515–1626. I osa = Das Revaler Geleitsbuch 1515–1626. I Teil. Toimetanud Nikolai Essen, Paul Johansen. Tallinn, 1939, 328 lk
*Tallinna linnaarhiivi kataloog IV KANUTI GILDI ARHIIV, Tallinna Linnaarhiivi väljaanded, Koostanud Aleksander Margus, Tallinn 1938

## Välislingid
*Linnaarhiivi väljaanded 1923–1939, www.tallinn.ee
Alain Berset

**Alain Berset** (sündinud 9. aprillil 1972) on Šveitsi poliitik, alates 18. septembrist 2024 Euroopa Nõukogu peasekretär. Ta oli Šveitsi liidupresident 2018. ja 2023. aastal.

Ta on Šveitsi Sotsiaaldemokraatliku Partei liige.

2012–2023 oli ta üks Šveitsi Liidunõukogu seitsmest liikmest.

Aastatel 2017 ja 2022 oli Berset Šveitsi asepresident ning 2018 ja 2023 liidupresident.

25. juunil 2024 valiti ta Euroopa Nõukogu peasekretäriks. Ta astus ametisse 18. septembril.
Khéphren Thuram

**Khéphren Thuram-Ulien** (; (sündinud 26. märtsil 2001 Reggio Emilias) on Prantsusmaa jalgpallur, kes mängib poolkaitsjana Itaalia kõrgliiga klubis Juventus.

Ta alustas Monacos, kus osales 3 mängus, 2019. aastal siirdus ta Nicei. Ta tegi Nice'i eest 167 kohtumist, sealhulgas 2022. aasta Coupe de France'i finaal, enne liitumist Juventusega 2024. aastal. Varem noorte koondislane, debüüdi Prantsusmaa koondises 2023. aastal.

## Koondisekarjäär
**Juventus**
10. juulil 2024 siirdus Thuram viieaastase lepinguga 20 miljoni euro väärtuses Serie A klubisse Juventusesse.

## Välislingid
Inosperma subrubescens

***Inosperma subrubescens*** on šampinjonilaadsete seltsi narmasnutiliste sugukonda kuuluv liik seeni.

## Välislingid
* ''Inosperma subrubescens'' andmebaasis eElurikkus
Eha Kard

**Eha Kard** (aastani 1971 **Eha Sikk**; 7. jaanuar 1935 Valga – 4. detsember 2024) oli eesti näitleja. Eesti Teatriliidu (1966) ja Näitlejate Liidu liige (1993).

Ta lõpetas 1953. aastal Tõrva Keskkooli ja 1957. aastal Tartu Riikliku Ülikooli kehakultuuriteaduskonna.  

Aastatel 1957–1960 töötas ta Tõstamaa Keskkoolis kehalise kasvatuse õpetajana ja aastatel 1960–1966 Pärnu spordikoolis võimlemistreenerina. 

1960. aastal liitus ta Pärnu teatri õppestuudioga ja 1961. aastal sai temast Endla teatri näitleja. Tema rollide hulka kuulusid muu hulgas Stella Tennessee Williamsi "Tramm nimega Iha" lavastuses (1972) ja Maie August Kitzbergi "Mikumärdis" (1983). Ta töötas Endla teatris näitlejana kuni 1995. aastani, tegi ka lavastustele liikumisseadeid. Aastatel 1995–1997 oli ta Endla trupijuht ja aastatel 1997–2015 teatrimaja perenaine. 

Ta on mänginud ka Tallinnfilmi filmides "Juunikuu päevad" (1957), "Mis juhtus Andres Lapeteusega?" (1966), "Keskpäevane praam" (1967) ning telelavastuses "Puhkepäev" (1971).
## Isiklikku
Tema abikaasa oli näitleja Peeter Kard. Nende tütar Elin Kard on Eesti Kunstnike Liidu president.

## Viited
Biškeki protokoll

**Biškeki protokoll** oli ajutine relvarahu, mille sõlmisid 5. mail 1994 Kõrgõzstani pealinnas Biškekis Armeenia, Aserbaidžaan, Mägi-Karabahhi Vabariik ja Venemaa.

Sellega lõppes 1988. aastal alanud esimene Mägi-Karabahhi sõda ning Mägi-Karabahhi konfliktist sai n-ö külmutatud konflikt. Relvarahu rikuti korduvalt, näiteks 2008. aasta kokkupõrgete, 2016. aasta konflikti ning 2020. aasta sõja ajal. Pärast seda on sõlmitud veel kaks relvarahu – 2020 ja 2023.

## Vaata ka
* Madridi printsiibid
* OSCE Minski grupp
* Praha protsess (Armeenia-Aserbaidžaani läbirääkimised)
* Teherani teadaanne
* Železnovodski teadaanne
Kaluza-Kleini teooria

**Kaluza-Kleini teooria** on väljateooria, mis oli üks esimesi katseid ühendada gravitatsiooni ja elektromagnetismi põhilised vastasmõjud. Tegemist oli klassikalise gravitatsiooni ja elektromagnetismi ühtse väljateooriaga, mis on üles ehitatud ruumi ja aja ühisest neljamõõtmelisest ruumist (4D) väljapoole jääva viienda dimensiooni ideele.

Viiemõõtmelise (5D) teooria algne hüpotees pärines Theodor Kaluzalt, kes saatis oma tulemused kirjas Albert Einsteinile 1919. aastal ja avaldas need teadusajakirjas 1921. aastal. Kaluza laiendas üldrelatiivsusteooria neljamõõtmelist aegruumi (üks ajamõõde ja kolm ruumimõõdet) viie mõõtmeni, lisades täiendava, neljanda ruumitaolise mõõtme. Huvitaval kombel saab saadud võrrandid jagada Einsteini väljavõrranditeks ja Maxwelli võrranditeks. Sel viisil saab Minkowski ruumi ja Maxwelli võrrandid vaakumis põimida viiemõõtmelisse Riemanni kõverustensorisse. 

1926. aastal laiendas Oskar Klein Kaluza teooriat ja väitis, et neljas ruumiline mõõde on kokkurullitud ja seetõttu see ei ole vaadeldav. Aastakümneid hiljem oli Stephen Hawking seda seletanud järgmiselt: "See meenutab mulle õlekõrt. Selle pind on kahemõõtmeline, kuid üks mõõde on rullitud väikeseks ringiks, nii et kõrs näeb eemalt välja nagu ühemõõtmeline joon". 

Sisuliselt seisnes Oskar Kleini poolne teooria laiendamine Kaluza klassikalisele viiemõõtmelisele teooriale kvanttõlgenduse andmine, mis oli kooskõlas Werner Heisenbergi ja Erwin Schrödingeri tollal hiljutiste avastustega.

Katsed Kaluza-Kleini teooriat kvantifitseerida ei õnnestunud, mistõttu huvi Kaluza-Kleini teooria vastu kahanes kvantmehaanika arenedes. Kuid ideed kasutada tihendatud lisamõõtmeid põhijõudude ühendamiseks arendati hiljem stringiteoorias edasi ja seda nimetatakse seal Kaluza-Kleini kompaktifitseerimiseks.

## Viited
Tormide ookean

**Tormide ookean** (*Oceanus Procellarum*) on Kuu Maa-poolse külje lääneservas asuv suur meri.

See on Kuu meredest suurim ning ainus meri, mille nimes on "ookean". Tormide ookean on põhja-lõuna suunaliselt üle 2500 km pikk ning see hõlmab ligikaudu 4 000 000 km2, moodustades 10,5 % Kuu pindalast.

1960. aastatel maandusid Tormide ookeani mehitamata kosmoseaparaadid Luna 9, Luna 13, Surveyor 1 ja Surveyor 3. Novembris 1969 maandus Tormide ookeani Apollo 12, seni ainus mehitatud missioon. See oli ka varumaandumispaik missioonile Apollo 11, mis maandus Vaikuse merre, kuid oleks kahe päeva võrra hiljem startides maandunud Sinus Mediis ning veel kahe päeva võrra hiljem oleks maandumispaik olnud Tormide ookeanis. Detsembris 2020 maandus Tormide ookeani Hiina kosmosemissioon Chang'e 5.

## Viited
Susafon

**Susafon** on vaskpuhkpillide perekonda kuuluv puhkpill. 

Pill loodi umbes 1893. aasta paiku Ameerika bändijuhi John Philip Sousa (kelle järgi see pill tollal ka nimetati) tellimusel. 

Pill loodi, et seda oleks seistes või marssides lihtsam mängida kui kontserttuubat.

Sarnaselt tuubale tekib heli, kui pilli resonaatortorus hakkab õhk võnkuma pillimängija huulte vibreerimise toimel.

Erinevalt tuubast on pill ringikujuliselt keerdus, et see sobiks mängija kehaga. Tänu kaasas kandmise mugavusele kasutatakse seda laialdaselt nii puhkpilliorkestrites, kui ka mitmesugustes teistes muusikažanrites. Susafonid olid algselt valmistatud messingist, kuid alates 20. sajandi keskpaigast on neid valmistatud ka kergematest materjalidest, nagu näiteks klaaskiud ja plastik.
Tiiu Laur

**Tiiu Laur** (sündinud 22. aprillil 1944 Tartus) on eesti tekstiilikunstnik.

## Elukäik
Õppis aastatel 1966–1969 Tartu Kunstikoolis dekoratsiooni erialal ja 1969–1972 Eesti Kunstiinstituudis tekstiilikunsti erialal. Töötas aastatel 1962–1964 Tartu rajooni sidesõlmes kaugejaama telefonistina, 1972–1973 Eesti NSV Rahvaloomingu Majas kunstiosakonna metoodikuna, aastal 1973 tehases Tarbeklaas insener-konstruktorina.

1973–1977 töötas taas Rahvaloomingu Majas kunstiosakonna metoodikuna, 1977–1979 Harju Teenindustoomisvalitsuse peakunstnik-modelleerijana ja aastatel 1979–1992 samas peakunstnikuna. 1992–1994 käsitööfirmas Toomkangur OÜ asutajaliikme ja kunstilise juhina ja alates 1994. aastast Eesti Rahvusraamatukogu näituste osakonna kunstnikuna. 

Tiiu Laur on Eesti Kunstnike Liidu liige alates 1980. aastast ja Eesti Tekstiilikunstnike Liidu liige alates 1993. aastast.

Tiiu Laur on kavandanud rahvarõivaainelisi kostüümikollektsioone ja maalinud dekoratiivkangaid, kujundanud plakateid ja trükiseid, tema lemmikuks on aga põimevaip. Laur on osalenud paljudel näitustel Eestis ja ka rahvusvaheliselt. Tema teoseid on Eesti Tarbekunsti- ja Disainimuuseumis, Eesti Rahvusraamatukogus, mitmetes erakogudes kodu- ja välismaal.

## Viited
Braanikosmoloogia

**Braanikosmoloogia** on teooria, mida sageli (kuid mitte ainult) käsitletakse seoses stringiteooriaga ja mis eeldab, et lisaks neljale kosmoloogias tuntud aegruumi dimensioonile eksisteerib üks või mitu täiendavat dimensiooni (lisamõõtmed). 

Braanikosmoloogias on neljamõõtmeline aegruum hüpertasand, nn braan (membraan), mis on põimitud kõrgema mõõtmega aegruumi. Tavaline aine on braanil lõksus, mis tähendab, et see ei saa põgeneda lisamõõtme(te)sse. Lisamõõtmed pole seega igapäevaelus märgatavad. Kuid neil on mõju universumi paisumiskäitumisele, mis võimaldab seda probleemi katseliselt testida.

Viienda dimensiooni pakkusid välja juba 1914. aastal Gunnar Nordström ja 1919. aastal Theodor Kaluza (kirjas Albert Einsteinile) ning ka Oskar Klein 1926. aastal (Kaluza-Kleini teooria). Sel viisil soovisid nad saavutada gravitatsiooni ja elektromagnetilise jõu ühendamise. 

Täiendavate mõõtmete idee võtsid hiljem kasutusele stringiteoreetikud. Nende pakutud teooriatel on ühine see, et lisamõõtmed on tihendatud ehk "kokku rullitud". Tihendamise raadius on ligikaudu Plancki pikkus. See tähendab, et lisamõõtmed on nii väikesed, et neid ei ole võimalik igapäevaelus ega varasemates katsetes tajuda. Objekt, mis liigub ühesse neist dimensioonidest, jõuab peaaegu kohe tagasi oma alguspunkti.

Alles 1990. aastate lõpus töötati välja mudel (Randalli-Sundrumi mudel; 1999), mis võimaldas lõpmatult suurt või makroskoopiliselt suurt tihendamata lisamõõdet. Selle mudeli eesmärk oli lahendada hierarhiaprobleem, see on leida seletus tõsiasjale, et gravitatsioon on suurusjärkude võrra nõrgem kui teised fundamentaalsed vastastikmõjud. Randalli-Sundrumi mudel esindab esimest braanimudelit. 

Viimastel aastatel on välja töötatud suur hulk muid mudeleid, millest mõned erinevad oma mõjude poolest (näiteks universumi paisumisele) oluliselt algsest mudelist. Braanikosmoloogia ei ole seega ühtne teoreetiline struktuur, vaid koosneb paljudest eri mudelitest.

Siiani pole täiendava mõõtme kohta eksperimentaalseid tõendeid leitud. 2010. aasta detsembris CERN-is suure hadronipõrguti katsete analüüs piirab oluliselt ka lõpmata suurte lisamõõtmetega teooriate võimalusi. 

## Eestis
Aastatel 2002–2005 töötas Eesti Teadusfondi grandi toel Piret Kuuse juhtimisel uurimisrühm teadusprojekti "Stringiteooria, braanikosmoloogia ja aja probleem" raames. 

Selle uurimisrühma liige Margus Saal kaitses 2004. aastal doktoritöö "Studies of the pre-Big Bang and braneworld cosmology" ("Uurimusi Suure Paugu eelse Universumi ja braanimaailma kohta"). Samal aastal esitasid Kuusk ja Saal teadusajakirjas General Relativity and Gravitation holograafilise braani gravitatsiooni kosmoloogilise mudeli.

## Viited
Miralda Pajumaa

**Miralda Pajumaa** (sündinud 28. augustil 1934 Pihkva oblastis) on eesti tekstiilikunstnik.

Õppis aastatel 1952–1957 Tartu Kunstikoolis kunstipedagoogilises osakonnas ja 1957–1963 Eesti Riiklikus Kunstiinstituudis kunstilise tekstiili osakonnas. Töötas aastatel 1962–1963 vabrikus Tekstiil kunstnikuna ja aastatel 1963–1966 Kreenholmi Manufaktuuris kunstnik-dessinaatorina. Aastatel 1966–1967 töötas Pajumaa Eesti NSV Teatriühingu Tööstuskombinaadi kunstnikuna. 1982. aastal oli ta Eesti NSV Kunstifondi Tallinna Kombinaadi ARS dekoratiivkudumise ateljee kunstnik ning alates 1967. aastast vabakutseline kunstnik.

Miralda Pajumaa on Eesti Kunstnike Liidu liige alates 1972. aastast ja on ka Eesti Tekstiilikunstnike Liidu liige.

Pajumaa on loomingus alates 1970. aastatest loonud peamiselt loodusest inspireeritud põimevaipu. Pajumaa on Kunstitoodete Kombinaadile kavandanud geomeetrilise ornamendiga linikuid ja katte- ning põrandavaipu.

## Viited
1991. aasta Aserbaidžaani presidendivalimised

**1991. aasta Aserbaidžaani presidendivalimised** leidsid aset 8. septembril 1991. Ainus kandidaat Aserbaidžaani presidendi ametikohale oli Kommunistliku Partei poliitik Ayaz Mütəllibov. Ametlikult kogus ta 99% häältest ning valimisaktiivsus oli 86%.

## Viited
Hall heinik

**Hall  heinik** (*Tricholoma sudum*) on heiniku perekonda kuuluv seeneliik.

Seen kasvab männimetsas ja on ilma oliivjate toonideta.

## Välislingid
*Hall heinik andmebaasis eElurikkus
Yaqub Məmmədov

:*See artikkel räägib poliitikust. Laulja kohta vaata artiklit [[Yaqub Məmmədov (laulja)]].*

**Yaqub Cavad oğlu Məmmədov** (aseri keeles Јагуб Ҹавад оғлу Мәммәдов; snd 3. märtsil 1941) on Aserbaidžaani poliitik, 6. märtsist 14. maini ja 18.–19. mail 1992 Aserbaidžaani presidendi kohusetäitja. Praegu on ta opositsioonipoliitik, professor ja teadlane.
Aserbaidžaani Rahvusassamblee esimees

**Aserbaidžaani Vabariigi Rahvusassamblee spiiker** (aseri keeles *Azərbaycan Respublikası Milli Məclisinin Spikeri*) on Aserbaidžaani parlamendi spiiker. Alates 2020. aastast on ametis Sahibə Qafarova. Aserbaidžaani põhiseaduse järgi on parlamendi esimees presidendi võimujärgluse järjekorras pärast asepresidenti ja peaministrit kolmas.

## Vaata ka
* Milli Mejlis
* Aserbaidžaani Demokraatliku Vabariigi parlament
* Aserbaidžaani NSV Ülemnõukogu
* Aserbaidžaani NSV Ülemnõukogu Presiidiumi esimees

## Viited
Kormoran (perekond)

**Kormoran** (*Phalacrocorax*) on kormoranlaste sugukonda kuuluv lindude perekond.

## Liigid
**Phalacrocorax capensis* – kuldkurk-kormoran
**Phalacrocorax capillatus* – jaapani kormoran
**Phalacrocorax carbo* – kormoran
**Phalacrocorax featherstoni* – chathami täpikkormoran
**Phalacrocorax fuscescens* – tasmaania kormoran
**Phalacrocorax fuscicollis* – tõmmukormoran
**Phalacrocorax neglectus* – tontkormoran
**Phalacrocorax nigrogularis* – araabia kormoran
**Phalacrocorax punctatus* – täpikkormoran
**Phalacrocorax sulcirostris* – väikekormoran
**Phalacrocorax varius* – harakkormoran

## Välislingid
* Kormoran andmebaasis eElurikkus
Suulalised

**Suulalised** (*Suliformes*) on lindude klassi kuuluv selts.

Suulaliste seltsi kuulub neli sugukonda.

## Sugukonnad
**Anhingidae* – madukaellased
**Fregatidae* – fregattlindlased
**Phalacrocoracidae* – kormoranlased
**Sulidae* – suulalased

## Välislingid
* Suulalised andmebaasis eElurikkus
Suulalased

**Suulalased** (*Sulidae*) on suulaliste seltsi kuuluv lindude sugukond.

## Perekondi
**Morus* – suula
**[[Papasula]]*
**[[Sula (linnud)|Sula]]*

## Välislingid
* Suulalased andmebaasis eElurikkus
Surət Hüseynov

**Surət Davud oğlu Huseynov** (12. veebruar 1959 – 31. juuli 2023) oli Aserbaidžaani sõjaväelane ja poliitik, kes teenis peaministrina pärast seda, kui ta kukutas Aserbaidžaani presidendi Abulfaz Elchibey 1993. aasta sõjalise riigipöörde käigus.

Huseynov, kes oli nõukogude Aserbaidžaani mustal turul varanduse teeninud, juhtis vägesid põhjafrondil Esimeses Mägi-Karabahhi sõjas. Ta sai koloneli auastme ja kasutas oma varasid, et koguda vägesid oma juhtimise alla. Huseynovil ei olnud sõjaväelist väljaõpet ega sõjalisi saavutusi sõja ajal. Aserbaidžaani president Abulfaz Elchibey eemaldas Huseynovi juhtimispositsioonilt, mille peale Huseynov andis korralduse oma väed rindelt tagasi tõmmata, võimaldades Armeenia vägedel hõivata Kelbejeri.

1993. aasta juunis hõivas Huseynovi vägi relvastuse, mille maha jätnud Venemaa dessantväelaste diviis oli Ganjast lahkudes maha jätnud. Seejärel marssis ta Bakuu, nõudes Elchibey ja kogu Aserbaidžaani valitsuse tagasiastumist. Elchibey keeldus kutsumast oma toetajaid tänavatele Huseynovi armee vastu, kartes, et see tõmbab Aserbaidžaani Gruusia kodusõjale sarnasesse konflikti. Elchibey otsustas hoopis tagasi astuda. Seejärel määrati Heydar Aliyev presidendiks, kes omakorda määras Huseynovi peaministriks. Selle segaduse käigus kaotas Aserbaidžaan Armeenia vastu suured territooriumid Mägi-Karabahhi konfliktis ning Esimene Mägi-Karabahhi sõda lõppes nende kaotusega.

Hiljem mõisteti Huseynovile vanglakaristus.

## Viited
Suula (perekond)

**Suula** (*Morus*) on suulaliste seltsi suulalaste sugukonda kuuluv lindude perekond. 

Perekonda kuulub kolm liiki.

## Liigid
**Morus bassanus* – suula
**Morus capensis* – kapi suula
**Morus serrator* – austraalia suula

## Välislingid
* Suula andmebaasis eElurikkus
1992. aasta Aserbaidžaani presidendivalimised

**1992. aasta Aserbaidžaani presidendivalimised** toimusid 7. juunil 1992. Tegu oli riigi esimeste vabade valimistega 70 aasta jooksul ning Aserbaidžaani rahvas nägi pretsedenditut tele-, väli- ja muud valimisreklaami. Valituks osutus Rahvarinde kandidaat Əbülfəz Elçibəy, mis oli märgiline, kuna ta oli 1970. aastatel KGB poolt vangistatud. Valimised sümboliseerisid kommunismivastast murret riigi poliitikas ning neid peetakse siiani riigi Nõukogude-järgse ajaloo ainsateks vabadeks valimisteks.

## Viited
Eesti Riigi Keskarhiivi Toimetised

**Eesti Riigi Keskarhiivi Toimetised** oli Riigi Keskarhiivi poolt alates 1931.aastast välja antud ajalooalane jätkväljaanne.

## Kirjandus
*Nikolai Treumuth, Otto Liiv. Eesti Riigi Keskarhiivi toimetised. Nr 1. POLONICA Eesti Riigi Keskarhiivis
* Eesti Riigi Keskarhiivi toimetised. Nr 2, Eesti Riigi Keskarhiivi tegevuse ülevaade 1921-1932 ja arhiivide loend
*Eesti Riigi Keskarhiivi toimetised. Nr 3–4. Eestimaa rootsiaegse kindralkuberneri arhiivi kataloog. I–II
*Eesti Riigi Keskarhiivi toimetised. Nr. 5
*Eesti Riigi Keskarhiivi toimetised. Nr. 6. Üldmenetlus tsiviilasjus Eestimaa Ülemmaakohtus rootsi ajal
*1941. aastal ilmus ka Nr 7, Eesti NSV Riigi Keskarhiivi Tartu osakonna toimetised, Liivimaa 1638. a. maarevisjon. Kaguosa Eesti asustusala I, Tartu 1941
## Viited

## Välislingid
*EESTI RIIGI KESKARHIIVI TOIMETISED. PUBLICATIONEN DES ESTNISCHEN STAATLICHEN ZENTRALARCHIVS, www.ra.ee
Bliżyn

**Bliżyn** on küla Poolas Święty Krzyżi vojevoodkonnas Skarżysko-Kamienna maakonnas, Bliżyni valla halduskeskus. Bliżyn asub Kamienna jõe ääres, Skarżysko-Kamiennast ligi 7 km läänes ja Kielcest umbes 28 km põhjakirdes. 

Küla läbib Skarżysko-Kamienna–Tomaszów Mazowiecki raudteeliin.

Küla on esmamainitud 1410. aastal.

## Viited
Elon Varik

**Elon Varik** (16. märts 1934 Antsla – 11.august 2024 Põlva) oli Eesti maletreener.

Töötas aastatel 1963–1984 maletreenerina Kohtla-Järvel ja 1984–1993 maletreeneri ja õpetajana Põlvas. 

Tema kuulsamaid õpilased on Lembit Oll, Monika Tsõganova ja Erki Lokotar. 

## Isiklikku
Abikaasa Liidia Varik. Lapsed Üllar Varik ja Eveli Varik.

## Viited

## Välislingid
* International Chess Federation ratings
*Raimo Peiker. "Sajandi kompromissituim male MM, VÄÄRIB MÄLETAMIST". Postimees, 14. detsember 1997
Üllar Varik

**Üllar Varik** (sündinud 2. mail 1961 Kohtla-Järvel) on eesti maalikunstnik  ja disainer.

## Kunstiõpingud
* Kohtla-Järvel dekoraatorite ateljee (1980)
*Tartu kaugõppe kunstikursused (1983)
*Soomes Lestinjokilaakson Taidepäivät kursused (1992–1994)

## Töökäik
*1992–1994 Põlva kunstiklubi juhataja
*1993 Põlva linnakunstnik 
*1995 Varik Projekt, disainer

## Looming
Koostanud ja toimetanud kunstikatalooge:
*2011 Andres Sütevaka „Väike ja vihane“
*2016 Herman Talvik „Ma põlen“
### Näitusi
*2020 "Otsinguid". Rakvere teatri galerii
### Sisekujundusi
*2006 Villa Margaretha
*2010 Nõo Põhikool
**Äksi Jääaja keskus
*2019 Pesa Hotell
**Viljandi rahvakultuurikeskus
*2022 Kiensi maja
*2023 Jõgeva kirik

## Tunnustus
*1992 Põlva „Järve“ maalinäituse peapreemia
*2005 Muuseumiroti III koht: näitus „Karl Luik – Tartu linnapea“ koostöös Kujunduskoja ja  Tartu Linnamuuseumiga

## Hobid
Melomaan ja kunstikollektsionäär.

## Isiklikku
Tema isa oli maletreener Elon Varik. Tema õde on kunstnik Eveli Varik.

## Viited

## Kirjandus
*Inna Grünfeldt. "Nägemus surmajärgsest elust". Virumaa Teataja nr 18, 26. jaanuar 2018. Lk 4

## Välislingid
*https://noba.ac/et/kunstnik/ullar-varik/
*https://www.ekabl.ee/id/varikullar
Wełecz

**Wełecz** on küla Poolas Święty Krzyżi vojevoodkonnas Busko-Zdrój maakonnas Busko-Zdrój vallas. Wełecz asub Busko-Zdrój kesklinnast umbes 3 km läänes ja Kielcest ligikaudu 45 km lõunas.

## Viited
Imilestalised

**Imilestalised** (*Trombidiformes*) on pärislestaliste alamklassi kuuluv selts ämblikulaadseid. 

Imilestaliste seltsil on kaks alamseltsi: *[[Prostigmata]]* ja *[[Sphaerolichida]]*.

2011. aasta seisuga oli selts jagatud 151 sugukonnaks ja 2235 perekonnaks.

## Sugukondi
* *[[Arrenuridae]]*
* *[[Eriophyidae]]* – pahklestad
* *[[Hydrachnidae]]*
* *[[Phytoptidae]]*
* *[[Pionidae]]*
* *[[Scutacaridae]]*
* *[[Trombidiidae]]*

## Viited

## Välislingid
* Imilestalised andmebaasis eElurikkus
Trombidiidae

***Trombidiidae*** on pärislestaliste alamklassi kuuluv sugukond ämblikulaadseid. 

## Perekondi
**[[Trombidium]]*

## Välislingid
* ''Trombidiidae'' andmebaasis eElurikkus
Trombidium

***Trombidium*** on pärislestaliste alamklassi kuuluv perekond ämblikulaadseid, kuhu kuulub üle 30 liigi.

## Liike
**Trombidium holosericeum* – sametlest

## Välislingid
* ''Trombidium'' andmebaasis eElurikkus
Meelerahu meri

**Meelerahu meri** (ladina keeles *Mare Serenitatis*) on meri Kuul.

Mere diameeter on 674 km. Meelerahu meri piirneb kagus Vaikuse merega ja edelas Aurude merega.

Meelerahu merre on maandunud Luna 21 ning Apollo 17, mis täpsemalt maandus Taurus-Littrow orus. Meelerahu merre pidi maanduma ka Iisraeli kosmoseaparaat Beresheet, kuid see hävis maandumisel.

## Viited
Morus

***Morus*** on kahe taksonoomilise üksuse nimi:
* **[[Mooruspuu]]**, taimeperekond
* **[[Suula (perekond)|Suula]]**, loomaperekond
Szewna

**Szewna** on küla Poolas Święty Krzyżi vojevoodkonnas Ostrowiec Świętokrzyski maakonnas Bodzechówi vallas. Szewna asub Ostrowiec Świętokrzyski kesklinnast umbes 2 km lõunaedelas ja Kielcest ligikaudu 52 km idas.

Küla on esmamainitud 14. sajandi keskpaiku. Tänapäeval on Szewna sisuliselt Ostrowiec Świętokrzyski eeslinn.

## Viited
Kaardikiht

**Kaardikiht** (inglise keeles *map layer*) on digitaalkaardi osa, mis kajastab üht teemat või objekti. See võimaldab näidata kaardil vaid huvi pakkuvaid objekte ja jätta ebavajalikud peidetuks.

Kaardikihte saab koostada eri tunnuste abil, mis võivad olla seotud nii nähtuse omaduste kui ka kasutatava tarkvara tingimustega. Kõige levinum kihtide nimetamise viis lähtub nähtusest: üks kaardikiht kujutab ühte nähtust.

Kaardikihti või mõnda kaardikihti koos, näiteks kontuur- või skelettkaarti, on võimalik esitada eraldi kaardina.

## Viited
Kaardijagu

**Kaardijagu** (inglise keeles *map sheet division*) on süsteem, mille abil jagatakse kaart lehtedeks, et katta territoorium suuremõõtkavaliste kaartidega. Selliseid lehti tähistatakse kaardinomenklatuuriga.

## Viited
Kaardinomenklatuur

**Kaardinomenklatuur** (inglise keeles *map serie*s, *sheet numbering and naming system*) on kaardijao lehtede tähistamise süsteem, mida kasutatakse nii ühe kaardi eri lehtede kui ka üldisemalt eri mõõtkavaga kaartide hierarhia tähistamiseks.

Eesti praegune kaardinomenklatuur, mille töötas Maa-ameti tellimusel välja Harli Jürgenson, on kasutusel 1995. aastast. Nomenklatuuri aluseks on 1:200 000 mõõtkavas kaardilehtede jaotus, mis põhineb Balti regiooni ühtsel lehejaotusel.

## Viited
Ruumiline lahutusvõime

**Ruumiline lahutusvõime** (inglise keeles *spatial resolution*) on omadus, mis näitab, kui suure piirkonna looduses foto/rasterkujutise üks piksel kinni katab. Ruumiliste andmete detailsus määrab suuresti ära nende andmete põhjal tehtavad üldistused ja andmete kasutatavuse.

## Viited
Spektraalne lahutusvõime

**Spektraalne lahutusvõime** (inglise keeles *spectral resolution*) on omadus, mis näitab elektromagnetilise kiirguse lainepikkuse mõõtmise täpsust.

Spektraalse lahutusvõime alusel eristatakse kolme liiki sensoreid.

* Pankromaatilised (*panchromatic*) seadmed kasutavad ühte kanalit ning registreerivad kiirguse koguhulga nähtava valguse vahemikus.
* Multispektraalsed (*multispectral*) seadmed on väikese spektraalse lahutusvõimega, kuna jagunevad 3–7 kanaliks. Kanalite lainepikkused valitakse eesmärgiga tuua aluspinnas esile kindlaid omadusi.
* Hüperspektraalsed (*hyperspectral*) seadmed on suure spektraalse lahutusvõimega ning nende eesmärk on saada kindlas spektrivahemikus iga piksli kohta pidev spektraalne heleduskõver.

## Viited
Radiomeetriline lahutusvõime

**Radiomeetriline lahutusvõime** (inglise keeles *radiometrical resolution*) on omadus, mis näitab minimaalset heleduse erinevust, mida skaneerimisseade on suuteline mõõtma. Seda näitajat iseloomustatakse erinevate heledusastmete arvuga.

Radiomeetriline lahutusvõime annab teavet selle kohta, kui hästi saab seadmega kogutud andmete alusel eristada lähedase heledusega objekte.

## Viited
Ajaline lahutusvõime

**Ajaline lahutusvõime** (inglise keeles *temporal resolution*) on mõõdistamiste ajasammu pikkus. See näitab aega, mis jääb kahe kordusmõõdistamise vahele.

## Viited
Kaardiväli

**Kaardiväli** on nähtav osa kaardil, mis on üldjuhul piiritletud kindla raamistikuga, näiteks kaardiraami või lehe servaga.

## Viited
Vihmade meri

**Vihmade meri** (ladina keeles *Mare Imbrium*) on Kuul asuv suur laavatasandik, mis on üks Päikesesüsteemi suuremaid kraatreid. 

Vihmade mere vanus on hinnanguliselt 3,9 miljardit aastat. Selle läbimõõt on umbes 1200 kilomeetrit. See on Kuu suuruselt teine ​​meri Tormide ookeani järel ja on palja silmaga kergesti eristatav. Vihmade merele andis nime Giovanni Battista Riccioli.

1970. aastatel maandusid Vihmade merre Luna 17 ja mehitatud missioon Apollo 15. 2013. aastal maandus seal Chang'e 3, millest väljus kuukulgur Yutu.

## Viited
Kaardiraam

**Kaardiraam** on joonestik, mis piirab huvialust kaardivälja ja/või selle komponente. Suuremõõtkavalistele kaartidele lisatakse ka koordinaatide väärtused.

## Viited
Fuugakunst

**"Fuugakunst"** (saksa keeles "Die Kunst der Fuge", Bachi teoste numeratsioonis BWV 1080) on Saksa barokkhelilooja Johann Sebastian Bachi üks tuntumaid teoseid, tsükkel 14 fuugast ja 4 kaanonist D-mollis. Tsükli aluseks on üks põhiteema ning üldjoontes on osad reastatud keerukuse kasvamise järjekorras.

"Fuugakunsti" on peetud nii üheks parimaks näiteks Bachile ja kogu barokkmuusikale iseloomulikust keerukast kompositsioonilaadist, milles kasutatakse arvukaid variatsioone, kontrapunkti, mitmehäälsust ja peidetud sümboolikat. Seda on nimetatud ka üheks maailma muusikaajaloo tippteoseks.

1742. aastal alustatud teos jäi J. S. Bachi surma ajal 1750. aastal lõpetamata. Teose viimane osa on "Fuga a 3 Soggetti" ("Fuuga 3 teemal" itaalia keeles), mille kohta on kasutatud ka nimesid "Lõpetamata fuuga" ja "Contrapunctus 14". Mitmed musikoloogid ja muusikud on hinnanud oma muusikalist geniaalsust piisavalt kõrgelt, et see ära lõpetada; ükski niisugune lõpetatud versioon pole siiski saavutanud piisavat populaarsust, et saada üleüldiselt kasutusele võetud Bachi algversiooni asemel. Mitmed autorid nagu Indra Hughes on leidnud ka, et teos võis jääda "lõpetamata" kujule tahtlikult. Douglas Hofstadter kasutas raamatus "Gödel, Escher, Bach" "Fuugakunsti" lõpetamatust metafoorina, illustreerimaks Gödeli mittetäielikkuse teoreeme.

"Fuugakunst" on säilinud käsikirjas (umbes 1740-1746 ja kolm lisa) ja kahes trükiversioonis (1751 ja 1752), mis ei ole omavahel täielikult kooskõlas. Seetõttu on tsükli hilisemas esitustraditsioonis olnud käibel osade mõnevõrra erinevaid järjestusi. 

Teose partituuris ei ole esituskoosseisu määratletud. Levinuimad instrumendid "Fuugakunsti" esitamisel on orel, klaver ja klavessiin, kuid tehtud on ka arvukalt arranžeeringuid teistele pillidele ning töötlusi mitmesugustes stiilides džässist hevini.

Eestis on "Fuugakunsti" esitanud näiteks Tallinna Kammerorkester Tõnu Kaljuste juhatusel (2024), nende salvestis on teadaolevalt ainus "Fuugakunsti" täiemahuline salvestis Eestis. Maailmas kuuluvad tuntuimate "Fuugakunsti" interpreetide hulka Glenn Gould, Tatjana Nikolajeva, Jordi Savall ansambliga Hesperion XX, Akademie für Alte Musik Berlin ja Angela Hewitt.

## Kirjandus
* Eva Lepik, "Karl Ristikivi ajalooliste romaanide tsükkel ja Johann Sebastian Bachi "Die Kunst der Fuge": struktuursed sarnasused", 2004
* Hans Heinrich Eggebrecht, "Bachs Kunst der Fuge: Erscheinung und Deutung", München: Piper, 1984
* Max Ritter, "Joh. Seb. Bachs Kunst der Fuge: mit in den Notentext eingefügten: Analysen und Bemerkungen", Leipzig: Hesse, 1910

## Välislingid
Trikoloorirevolutsioon

**Trikoloorirevolutsioon** (hispaania keeles *La Revolución tricolor*) oli 1875. aastal Uruguays toimunud vastuhakk Pedro Varela valitsusele.

Sõjaväelise riigipöörde järel ametisse valitud Varela saatis suurema poliitilise puhastustöö raames 24. veebruaril laeval Puig maalt välja rea opositsioonijuhte, kes deporteeriti USA idarannikule Charlestonisse. Nende seas oli ka hilisem Uruguay president Julio Herrera y Obes. Eksiilist naastes asusid nood valmistama ette revolutsiooni. Ületamaks traditsioonilisi parteipiire, võtsid nad kasutusele ajaloolise sini-valge-punase trikoloori, mis oli 1825. aastal Uruguay iseseisvuseni viinud liikumise algatanud nn Kolmekümne kolme idamaalase (*Treinta y Tres Orientales*) sümbol.

Laiapõhjaline toetus jäi siiski saavutamata, juhtide vahel ei olnud usaldust ning organiseerimises ilmnes tõsiseid puudujääke, mis lõpuks viiski revolutsioonikatse läbikukkumiseni. Üks sõjakomitee liikmetest, Andrés Lamas, lahkus ja võttis vastu rahandusministri koha Varela valitsuses. Sõjaline tegevus algas 1825. aasta oktoobris ning ehkki alguses saavutati mõned võidud valitsusvägede üle, järgnes sellele rida kaotusi ning 20. detsembril purustas sõjaminister Lorenzo Latorre viimased ülestõusnute üksused, mida juhtis Ángel Muniz. Sellega oli Trikoloorirevolutsioon lõplikult läbi.

Revolutsiooni juhtidest mõned nagu Ángel Muniz põgenesid välisriikidesse ning tegutsesid hiljem mitmes revolutsioonilises liikumises nii Uruguays kui ka Brasiilia Río Grande del Suri provintsis.
Stora Fjäderholmen

**Stora Fjäderholmen** (eesti keele tõlkes *Suur-Sulesaar*) on Fjäderholmarna suurim skäär ehk kaljusaar, mis paikneb Stockholmi saarestiku vahelises *[[fjärd]]is* ehk kiillahes nimega Saltsjön. 

Silja Line'i ja Tallinki liinidel sõitvad parvlaevad pööravad selle esiselt otse vahetus läheduses asuvasse Stockholmi sadamasse Värtahamnen.

## Vaata ka
*Libertas ja Rövarns holme
*Ängsholmen
Alkoven

**Alkoven** on vald (*Gemeinde*) Austrias Ülem-Austria liidumaal Eferdingi ringkonnas.

Alkoven asub *[[Hausruckviertel]]is*. U. 17 % valla territooriumist on kaetud metsaga ja 65 % on haritav maa.

## Ajalugu

Renessanss-stiilis Hartheimi loss asub Alkovenis. See sai kurikuulsaks kui üks natside eutanaasia tapmiskeskusi, kus toimus tapmisprogramm *[[Aktion T4]]* (vaata Harthemi tapmiskeskus).

## Viited